b'\n_START_ARTICLE_\nCitro\xc3\xabn C3 Picasso\n_START_SECTION_\nGenerelt\n_START_PARAGRAPH_\nKabinekonceptet orienterer sig mod konkurrenter som f.eks. Opel Meriva, Renault Modus eller Nissan Note. Derved kan bagagerummet rumme 385 til 1.506 liter. Derudover kan det delte og h\xc3\xa6ldningsjusterbare bags\xc3\xa6de forskydes 15 centimeter og klappes frem, s\xc3\xa5 det danner en plan ladeflade. Sidstn\xc3\xa6vnte kan igen forl\xc3\xa6nges ved at klappe det forreste passagers\xc3\xa6de frem. P\xc3\xa5 instrumentbr\xc3\xa6ttet findes, ligesom i andre Citro\xc3\xabn-modeller, et digitalt centralspeedometer. Til sikkerhedsudstyret h\xc3\xb8rer udover ESP ogs\xc3\xa5 ASR og seks airbags._NEWLINE_Det udvendige design er pr\xc3\xa6get af runde hj\xc3\xb8rner og sorte st\xc3\xb8dlister. Et s\xc3\xa6rligt kendetegn er de delte A-s\xc3\xb8jler, som kan give indtryk af en panoramaforrude. Sammen med panoramaglastaget, som er ekstraudstyr, danner alle ruderne en glasflade p\xc3\xa5 4,52 kvadratmeter.\n_START_SECTION_\nSikkerhed\n_START_PARAGRAPH_\nModellen blev i 2009 kollisionstestet af Euro NCAP med et resultat p\xc3\xa5 fire stjerner ud af fem mulige.'